laion/Wikipedia-Exotic huggingface dataset:
מוסקבה (סוכנות ידיעות)

סוכנות הידיעות העירונית "מוסקבה" (ברוסית: Агентство городских новостей "Москва") היא סוכנות ידיעות מרכזית בבירת רוסיה, מוסקבה, הפועלת משנת 2013. הסוכנות נחשבת לחלק מחברת ההחזקות "מוסקבה מדיה" הנמצאת בבעלות משותפת של החברה הרוסית לשידורי רדיו וטלוויזיה ועיריית מוסקבה. הסוכנות מהווה פרויקט חדשות המספק ידיעות וחדשות ומתפקדת כסוכנות ידיעות עירונית. מגוון האירועים שמכסה הסוכנות כולל אירועים וחדשות בקנה מידה עירוני, כמו גם סיפורים מקומיים שמעניינים את תושבי האזורים הספציפיים, הרבעים והמחוזות העירוניים. הסוכנות מספקת תוכן במסגרת עדכוני חדשות, תצלומים וסרטונים. בנוסף, לסוכנות יש ארכיון משלה. ביצירת תוכן הסוכנות עושה שימוש בטכנולוגיות וציוד מודרניים, המאפשרים למסור מידע לצרכן במהירות וביעילות באמצעות אתר האינטרנט m24.ru ובאמצעות ערוץ מוסקבה 24. מדיה וקבצים בנושא מוסקבה בוויקישיתוף אתר האינטרנט הרשמי של מוסקבה מוסקבה, ברשת החברתית פייסבוק מוסקבה, ברשת החברתית אקס (טוויטר) מוסקבה, ביישום טלגרם מוסקבה, ברשת החברתית אינסטגרם מוסקבה, ברשת החברתית VK אודות ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
איסור כריתת עצים בישראל

בישראל חל איסור על כריתת עצים בוגרים, או עצים מסוימים שנרשמו כמוגנים (כ-70 מינים הנפוצים בישראל), גם אם אינם בוגרים. עץ בוגר מוגדר כעץ בגובה של לפחות 2 מטר, וקוטר גזעו לפחות 10 סנטימטרים (במדידה בגובה 130 סנטימטרים מעל פני הקרקע). אדם המבקש לכרות עץ חייב לקבל אישור מפקיד היערות. איסור זה חל גם על עץ הנטוע בגינה פרטית, ואף על עץ שאדם נטע בעצמו. גם במקרה שהעץ נתפס על ידי הדיירים כמפגע סביבתי - למשל: כניסת ענפים לחלונות, פגיעה בצנרת הביוב, לכלוך או הפצת מזיקים, כריתתו דורשת אישור רשמי מפקיד היערות. במידה ופקיד היערות מוצא את הבקשה לכריתת העצים רלוונטית - הוא מנפיק עבורה רישיון כריתה. רישיונות הכריתה מתפרסמים באתר משרד החקלאות ופיתוח הכפר או באתרי פקידי היערות העירוניים וניתן להגיש להם ערר. כריתת עץ, או אף העתקתו ממקום למקום, ללא אישור נחשבת לעבירה פלילית. העונש על כריתת עץ בוגר הוא כחצי שנת מאסר, או קנס של עד 15,000 שקלים. גם גיזום מסיבי של רוב העץ, גבוה מעל פני הקרקע, נחשב לכריתה. המונח "כריתה" בחוק הוא רחב מאוד, וכולל "חיתוך הגזע המרכזי של אילן מוגן או עץ בוגר בלא הותרת בדים, וכן כל פעולה הגורמת או העלולה לגרום למותו של אילן מוגן או עץ בוגר, לרבות ריסוס, הרעלה, הסרת קליפת העץ, שריפת העץ, חיתוך שורשיו או בנייה בתוך תחום קוטר צמרתו או עקירה, למעט עקירה במהלך העתקה". עקירת עץ (כולל שורשיו) נחשבת לעבירה חמורה יותר, והקנס עליה גבוה יותר. עקירה לצורך העתקת העץ ממקום למקום אינה נחשבת לכריתה, אך גם פעולה זו נחשבת לעבירה פלילית כיוון שבדרך כלל היא מובילה למות העץ. הפיקוח על עבירה זו נעשה לרוב על ידי דיווח של אזרחים בפנייה למוקד העירוני או למשטרה. בישראל, כל עץ בוגר נחשב לעץ מוגן. לצד זאת, ישנם כ-70 מיני עצים המוגדרים כמוגנים בכל שלב התפתחות: ביניהם אורן, אקליפטוס, אלון, ברוש, צפצפה, ערבה, אדר, אגס סורי, פיקוס, צפצפה, זית, ארז, אשל, צאלון, קטלב, הדס מצוי, דולב, שיזף, חרוב, אולמוס, אלביציה, אלה, אראוקריה, ברכיכיטון, כליל החורש, מילה, עוזרר, תמר מצוי, שקד, שיטה, שזיף הדב, סקוויה, ועוד. למעשה, רוב העצים הנפוצים בישראל כלולים ברשימה זאת. פקודת היערות המנדטורית משנת 1926 הגדירה את איסור הכריתה רק במקרים של כריתה הסמוכה לקרקע, ורק לגבי עצים שהוגדרו כמוגנים. תיקון לחוק היערות משנת 2008 הגדיר כל עץ בוגר ככלול בחוק. בשנת 2012 התווסף תיקון נוסף לחוק, שקבע כי גם גיזום מסיבי בגובה העץ, באופן שפוגע אנושות בצמיחתו, הוגדר ככריתת העץ (כאשר החוק המנדטורי התייחס רק לחיתוך העץ סמוך לקרקע ככריתה). בל תשחית העץ בשירות האדם צאלה קוטלר הדרי, ‏כך הולכים הכורתים: בישראל נכרתים 230 אלף עצים בכל שנה, באתר ‏מאקו‏, 5 באוגוסט 2021 מערכת ״מעירים״, לבדיקה ומעקב אחר רישיונות כריתה רוני דורי, למה דווקא מי שאמורים להגן על העצים מפקירים אותם? מאחורי טירוף הכריתה הישראלי, באתר כלכליסט, 26 באוגוסט 2021 חוק לתיקון פקודת היערות (מס' 5), התשע"ב (2012) שאלות ותשובות נפוצות - כל מה שרצית לדעת על עצים, באתר משרד החקלאות ופיתוח הכפר פרסום רשיונות הכריתה (לא כולל פקידי יערות עירוניים) באתר משרד החקלאות קישור לרשימת אתרי פקידי היערות העירוניים מדריך להגשת ערר על רישיון כריתה / העתקה של עץ בוגר באתר מעירים כל מה שחשוב לדעת כדי להגן על עצים | משרד החקלאות ופיתוח הכפר, באתר www.moag.gov.il אושר בועדת השרים: אסור לכרות עצים בוגרים, באתר ynet, 6 במרץ 2011 צו היערות (אכרזה על אילנות מוגנים) (מס' 2), תשנ"ז-1997, באתר www.nevo.co.il פקודת היערות המנדטורית (הנוסח המקורי משנת 1926) פקיד היערות, באתר www.kkl.org.il
Paper Parachute

Paper Parachute (בעברית: מצנח מנייר) הוא אלבום האולפן החמישי של הזמרת-יוצרת הישראלית נינט טייב. האלבום יצא לאור ב-2017, על ידי חברות התקליטים "White Magic Music" והליקון. כל השירים נכתבו והולחנו על ידי נינט טייב (למעט היכן שמצוין אחרת).  Paper Parachute באתר Discogs
איגור שסטאקוב

איגור לאונידוביץ' שסטאקוב (ברוסית: И́горь Леони́дович Шестако́в; נולד ב-27 בינואר 1962, מוסקבה) הוא איש טלוויזיה רוסי, מפיק, מנהל מדיה, כתב, סופר ומנחה מספר תוכניות טלוויזיה. מכהן בתור המפיק הראשי של ערוץ הטלוויזיה רוסיה-1 (מאז 2015), המנכ"ל (משנת 2011) והעורך הראשי (מאז 2012) של חברת התקשורת מוסקבה מדיה, העורך הראשי של ערוץ הטלוויזיה רוסיה-2 (2013— 2015). הוא מיתג בהצלחה את הערוץ העירוני "סטוליצה" והפך אותו לערוץ החדשות המודרני מוסקבה 24. ריאיון עם שסטאקוב (2004) "Город счастливых людей". Вечерняя Москва. 2016-09-04. אורכב מ-המקור ב-2018-11-06. נבדק ב-2018-11-05. ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
פארקווד אנטרטיינמנט

Parkwood Entertainment היא חברת תקליטים ובידור שהוקמה ב-2010 על ידי הזמרת האמריקאית ביונסה. החברה החלה כמפיקת סרטים וסרטונים בשנת 2008. החברה ממוקמת בעיר ניו יורק והיא גם מפיקה סרטים, קליפים מוזיקליים וספיישלים טלוויזיוניים, רובם לזמרת ביונסה. ההפקה הראשונה של החברה היה הסרט קדילק רקורדס. ביונסה קלואי x האלי אינגריד בורלי סופי בים 2011: ביונסה - 4 2013: ביונסה - Beyoncé 2016: ביונסה - Lemonade 2016: קלואי x האלי - Sugar Symphony 2016: סופי בים - Sophie Beem 2016: אינגריד בורלי - Trill Feels 2017: ביונסה, וילי ויליאם וג'יי באלווין - Mi Gente Remix 2018: קלואי x האלי - The Kids Are Alright 2018: The Carters (ביונסה וג'יי זי) - Everything Is Love 2019: ביונסה - HΘMΣCΘMING: THE LIVE ALBUM 2019: ביונסה - The Lion King: The Gift 2020: קלואי x האלי - Ungodly Hour 2020: ביונסה - BLACK PARADE 2008: קדילק רקורדס בהפקה משותפת עם Sony Music Film 2009: אובססיבית, הפקה משותפת עם Rainforest Films 2020: BLACK IS KING (דיסני+), הפקה משותפת עם אולפני וולט דיסני 2010: I Am... World Tour 2011: Beyoncé: Year of 4 2011: Live at Roseland: Elements of 4 2013: Life Is But a Dream (רשת HBO) 2014: Beyoncé: X10 2014: On the Run Tour (Beyoncé and Jay-Z) בהפקה משותפת עם Roc Nation (רשת HBO) 2016: Beyoncé: Lemonade (רשת HBO) 2019: HΘMΣCΘMING (נטפליקס) 2019: Beyoncé Presents: Making The Gift (רשת ABC) 2011: ביונסה - "Run the World (Girls)" 2011: ביונסה - "Best Thing I Never Had" 2011: ביונסה - "1+1" 2011: ביונסה - "Countdown" 2011: ביונסה - "Love on Top" 2011: ביונסה - "Party" 2011: ביונסה - "Dance for You" 2013: ביונסה - "Pretty Hurts" 2013: ביונסה - "Ghost" 2013: ביונסה - "Haunted" 2013: ביונסה - "Drunk in Love" 2013: ביונסה - "Blow" 2013: ביונסה - "No Angel" 2013: ביונסה - "Yoncé" 2013: ביונסה - "Partition" 2013: ביונסה - "Jealous" 2013: ביונסה - "Rocket" 2013: ביונסה - "Mine" 2013: ביונסה - "XO" 2013: ביונסה - "Flawless" 2013: ביונסה - "Superpower" 2013: ביונסה - "Heaven" 2013: ביונסה - "Blue" 2013: ביונסה - "Grown Woman" 2014: The Carters (ביונסה וג'יי זי)" Part II - On The Run " 2014: ביונסה - "7/11" 2015: ניקי מינאז' וביונסה "Feeling Myself" 2016: ביונסה - "Formation" 2016: סופי בים - "Skyline" 2016: קלואי x האלי - "Drop" 2016: אינגריד בורלי - "Flex" 2016: ביונסה - "Pray You Catch Me" 2016: ביונסה - "Hold Up" 2016: ביונסה - "Don't Hurt Yourself" 2016: ביונסה - "Sorry" 2016: ביונסה - "6 Inch" 2016: ביונסה - "Daddy Lessons" 2016: ביונסה - "Love Drought" 2016: ביונסה - "Sandcastles" 2016: ביונסה - "Forward" 2016: ביונסה - "Freedom" 2016: ביונסה - "All Night" 2018: The Carters (ביונסה וג'יי זי) - Ape***t 2019: ביונסה - "Spirit" 2019: ביונסה - "Bigger" 2020: קלואי x האלי - "Do it" 2020: קלואי X האלי - "Forgive Me" 2020: ביונסה - "Bigger" (גרסת Black Is King) 2020: ביונסה - "Find Your Way Back" 2020: ביונסה - "Don’t Jealous Me" 2020: ביונסה - "Ja Ara E" 2020: ביונסה - "Nile" 2020: ביונסה - "Mood 4 Eva" 2020: ביונסה - "Water" Ivy Park פארקווד אנטרטיינמנט, באתר Genius
מלך החסימות של ה-NBA

מלך החסימות של ליגת ה-NBA הוא כינוי, ותואר בלתי-רשמי, הניתן לשחקן אשר סיים את העונה הסדירה עם ממוצע החסימות למשחק הגבוה ביותר בליגה. הזוכים בתואר הוכרו רק החל מעונת 1973/1974, בה החלו לתעד נתון סטטיסטי זו. על מנת לזכות בתואר, על שחקן להופיע לפחות ב-58 משחקים מתוך 82 משחקי העונה הסדירה. כרים עבדול-ג'באר, מארק איטון ומרכוס קמבי מחזיקים במשותף בשיא הזכיות בתואר, עם 4 זכיות. מלבדם, השחקנים היחידים אשר זכו בתואר יותר מפעמיים הם ג'ורג' ג'ונסון, האקים אולאג'ואן, דיקמבה מוטומבו, ת'יאו ראטליף ואנתוני דייוויס, אשר כל אחד מהם זכה שלוש פעמים. בעונת 1984/1985 קבע איטון את שיא החסימות הממוצע בעונה (5.56), ואת שיא הליגה בסך חסימות בעונה (456). שני שחקנים בלבד זכו בתואר מלך החסימות באותה עונה בה זכו באליפות ה-NBA: ביל וולטון בעונת 1976/1977, ועבדול-ג'באר בעונת 1979/1980. דרישות הסף להכללה ברשימות סטטיסטיות, באתר basketball-reference.com רשימת מלכי החסימות של ה-NBA, באתר basketball-reference.com
ג'ונתן אורטאוויסקאיה

ג'ונתן מתיאס אורטאוויסקאיה דה לוז (בספרדית: Jonathan Matías Urretaviscaya da Luz; נולד ב-19 במרץ 1990) הוא כדורגלן אורוגוואי המשחק בעמדת הקיצוני בראסינג קלוב (מונטווידאו). אורטאוויסקאיה התחיל את הקריירה שלו בריבר פלייט. אורטאוויסקאיה ערך את הופעת הבכורה שלו בקבוצה הבוגרת בניצחון 0-2 נגד ליברפול, במחזור הראשון של ליגת הקלאסורה 2007. ב-2 ביולי 2008, אורטאוויסקאיה חתם בבנפיקה ליסבון מליגת העל הפורטוגלית תמורת 1.5 מיליון אירו, ולעיתים נדירות נעשה בו שימוש בעונת הבכורה שלו. רק בינואר 2010 ערך את הופעת הבכורה שלו בקבוצה הבוגרת בניצחון 0-1 נגד פורטו. כעבור זמן קצר, הושאל לפניארול עד לסיום העונה. ביוני 2010 אורטאוויסקאיה הושאל לדפורטיבו דה לה קורוניה מליגת העל הספרדית במהלך ארוך עונה. בינואר 2011 חזר לפניארול. בקיץ 2011 חזר לויטוריה דה גימארייש. ב-1 בספטמבר 2014, אורטאוויסקאיה שוחרר מבנפיקה וחתם בפאסוס דה פריירה. ב-23 בינואר 2015, חזר לקדנציה שלישית בפניארול כאשר הושאל עד לסיום העונה. בקיץ 2015 חתם בפצ'וקה מליגת העל המקסיקנית. בינואר 2018, אורטאוויסקאיה חתם במונטריי. בינואר 2020, אורטאוויסקאיה חזר לקדנציה רביעית בפניארול. ב-15 באפריל 2021 אורטאוויסקאיה חתם באתלטיקו רנטיסטאס. ב-5 בפברואר 2022 הצטרף לריבר פלייט (מונטווידאו). אורטאוויסקאיה נכלל בסגל הנבחרת לקראת אולימפיאדת לונדון (2012). ב-28 במרץ 2017, ערך את הופעת הבכורה שלו בנבחרת הבוגרת כאשר נכנס כמחליף במהלך המחצית השנייה של משחק ההפסד 2-1 לפרו. במשחק זה, אורטאוויסקאיה הורחק לאחר שקיבל שני כרטיסים צהובים ב-11 דקות בהן שיחק. אורטאוויסקאיה נכלל בסגל הנבחרת לקראת מונדיאל 2018. בנפיקה ליסבון ליגת העל הפורטוגלית: 2009/2010 גביע הליגה הפורטוגלית: 2009/2010 פניארול ליגת העל האורוגוואית: 2009/2010 פצ'וקה ליגת העל המקסיקנית: קלאסורה 2016 ליגת האלופות של אמריקה הצפונית: 2016/2017 מונטריי ליגת העל המקסיקנית: אפרטורה 2019 ליגת האלופות של אמריקה הצפונית: 2019 אישיים כדור הארד של גביע העולם למועדונים: 2017 מדיה וקבצים בנושא ג'ונתן אורטאוויסקאיה בוויקישיתוף ג'ונתן אורטאוויסקאיה, באתר Transfermarkt ג'ונתן אורטאוויסקאיה, באתר Soccerway ג'ונתן אורטאוויסקאיה, באתר WorldFootball.net ג'ונתן אורטאוויסקאיה, באתר National Football Teams ג'ונתן אורטאוויסקאיה, באתר FootballDatabase.eu
אדי פיירס

אדי פיירס (באנגלית: Eddie Fyers) הוא דמות משנה בדיונית המופיעה בחוברות הקומיקס החץ הירוק ביקום DC קומיקס. הדמות הופיעה לראשונה בחוברת Green Arrow: Longbow Hunters #3 מאוקטובר 1987, ונוצרה על ידי הכותב והמאייר מייק גרל. פיירס היה סוכן מיומן של סוכנות הריגול "CIA", והוא נשלח לבצע התנקשות בקשתית שאדו. במשימה זו, הוא פגש לראשונה בגיבור-העל החץ הירוק, שרדף אחרי שאדו גם כן. פעולותיו של החץ, בהן הוא לקח את החוק לידיים, הביאו אותו למסלול התנגשות עם פיירס. עם זאת, פיירס הפך לחבר קרוב של רוי הרפר ואף הצליח להתיידד עם החץ בסופו של דבר. לאחר זמן מה, הוא עזב את ה-CIA על מנת לעבוד כפרילנסר. עם גילוי בנו של החץ, קונור הוק, פיירס התקרב אליו ושימש לו כדמות אב. לאחר שהחץ הקריב את חייו כשמנע פיגוע טרור ביולוגי בעיר מטרופוליס, פיירס אימץ את הוק. הוא אימן אותו והכשיר אותו לשימוש בכלי נשק, והם יצאו למשימות שונות ברחבי העולם. לאחר שובו של החץ מן המתים, הוק בחר להמשיך לחיות עם פיירס על פני אביו הביולוגי. כאשר חייו של הוק עמדו בסכנה, פיירס הגן עליו בגופו ונפצע אנושות. הוא סבל מכוויות קשות בכל חלקי גופו, ונפשו התערערה. מאוחר יותר, הוא נראה בחתונתם של החץ והקנרית השחורה. לאחר הלידה מחדש של היקום, פיירס הופיע מחדש כשכיר חרב וחבר בארגון הפשע מאורגן "המעגל התשיעי". הוא נאבק בחץ ובקנרית השחורה ואף הצליח לגבור עליהם, ובהמשך הוא נשכר לביצוע עבודות נוספות תמורות כסף המעלות אותו על מסלול התנגשות עם החץ. החץ פוצע אותו קשות, אך פיירס מספיק לפוצץ את מגדל מחט החלל. את דמותו של אדי פיירס בסדרת הטלוויזיה "החץ" מגלם השחקן סבסטיאן דאן. דף הדמות בפרויקט ויקיה של DC קומיקס Green Arrow: The Longbow Hunters #3, October 1987 Green Arrow Vol. 2 #80, November 1993 Green Arrow Vol. 2 #101, October 1995 Green Arrow Vol. 3 #10, November 2001 Connor Hawke: Dragon's Blood #6, June 2007 Green Arrow/Black Canary: Wedding Special, November 2007 Green Arrow Vol. 6 #10-11, January 2017 Green Arrow Vol. 6 #22-23, July 2017
פנסילבניה גאזט

פנסילבניה גאזט (באנגלית: The Pennsylvania Gazette) היה אחד העיתונים הבולטים של ארצות הברית משנת 1728, לפני תקופת המהפכה האמריקאית, ועד 1800. את העיתון הוציא לאור לראשונה סמואל קיימר (אנ') בשנת 1728, בשם "The Universal Instructor in all Arts and Sciences: and Pennsylvania Gazette"; היה זה העיתון השני שפורסם בפנסילבניה. ב-2 באוקטובר 1729 קנו בנג'מין פרנקלין ויו מרדית' (אנ') את העיתון וקיצרו את שמו. הם ויתרו גם על תוכניתו הגרנדיוזית של קיימר להדפיס בתוך העיתון את ציקלופדיית צ'יימברס. פרנקלין לא רק הדפיס את העיתון, אלא גם כתב לעיתים קרובות מאמרים תחת שמות עט. עיתונו הפך במהרה לעיתון המצליח ביותר במושבות. מדיה וקבצים בנושא פנסילבניה גאזט בוויקישיתוף "Pennsylvania Gazette, Philadelphia". Library of Congress. 2006. Pennsylvania Gazette באתר החברה ההיסטורית על שם בנג'מין פרנקלין (באנגלית) Steven Johnson (2008) The Invention of Air, p. 39 ISBN 978-1-59448-401-8 Zach Hutchins, "Travel Writing, Travel Reading, and the Boundaries of Genre: Embracing the Banal in Franklin's 1747 Pennsylvania Gazette," Studies in Travel Writing 17.3 (2013):300-19. "Today in History: January 17". Library of Congress. 2006. "The Pennsylvania Gazette". Accessible Archives. אורכב מ-המקור ב-6 בדצמבר 2010. נבדק ב-2020-05-20. {{cite web}}: (עזרה) About the Saturday Evening Post (אורכב 22.02.2009 בארכיון Wayback Machine)
לגדי

לגדי (באסטונית: Lagedi) היא עיירה קטנה במחוז האריו בצפון אסטוניה. ב-2011 חיו בעיירה 953 איש. לחברת הרכבות האסטונית הממשלתית אלרון (אנ') תחנה בלגדי. בלגדי פעל מחנה לעבודת כפייה במהלך הכיבוש הגרמני במלחמת העולם השנייה. מחנה זה היה מחנה לוויין של מחנה הריכוז ואיווארה ובו התקיימו רציחות המוניות של יהודים. מדיה וקבצים בנושא לגדי בוויקישיתוף "Population by place of residence (settlement), sex and age". Statistics Estonia. 31 בדצמבר 2011. נבדק ב-31 במאי 2013. {{cite web}}: (עזרה) Friedlander, Saul (2009). Nazi Germany and the Jews, 1933-1945: Abridged Edition. New York: HarperCollins. p. 409. ISBN 9780061350276. על רציחות יהודים בלגדי בשלהי מלחמת העולם השנייה, באתר יד ושם על רציחות יהודים בלגדי בשלהי מלחמת העולם השנייה, באתר יד ושם
מיס שווייץ 2010

מיס שווייץ 2010 הייתה תחרות מיס שווייץ ה-51 במספר. 12 מועמדות התמודדו בתחרות, זאת בניגוד לשנים קודמות בהן היו 16 מועמדות. מספר המתמודדות הנמוך היה במטרה להעניק יותר זמן מסך לכל אחת מן המועמדות, כדי שיוכלו להכיר אותן טוב יותר. במסגרת התחרות חולקו גם פרסי "מיס פוטוגניק" ו"מיס חברות". התחרות נערכה ב-25 בספטמבר 2010 בתיאטרון 11 בציריך. סוון אפיניי הנחה את התחרות בגרמנית. במסגרת החלק האומנותי הופיעה איימי מקדונלד. הזוכה, קרסטין קוק, נולדה בשווייץ לזוג הורים אנגליים. היא ייצגה את שווייץ במיס תבל 2011. המתמודדות בתחרות
קפסולה

האם התכוונתם ל... קפסולה חיידקית – מעטפת רירית המורכבת, על פי רוב, מפוליסכרידים וחלבונים מעטים. קפסולה אנדוסקופית – קפסולת וידאו לביצוע אנדוסקופיה. קפסולת זמן – אמצעי מוגן להטמנת פריטים מזמן נתון מתוך כוונה מוצהרת שייפתח בתקופת זמן מאוחרת יותר. ננו-קפסולה – ננו-חלקיק בגודל שנע בין 10 ל 1000 ננומטר (nm). קפסולת חלל – חללית המשמשת להחזרת גופים, בדרך כלל אסטרונאוטים, לכדור הארץ. מלתחת קפסולה – שיטה לניהול מלתחה בה מרבית הפרטים אינם חולפים מהאופנה ומותאמים זה לזה ולסגנון האישי של בעל\ת המלתחה. מלון קפסולות – מלון, המציע לאורחיו אירוח בתאים קטנים המיועדים לשינה בלבד. כמוסה (בלועזית: קפסולה) – צורת גלולה של תרופה מג'לטין. קפסולת קפה – מארז קטן של קפה, להכנת כוס קפה אחת במכונת קפה קפסולה אינטרנה – חלק במוח
פאראטקסט

פאראטקסט הוא מושג בפרשנות ספרותית. גוף הטקסט של סופרים (למשל סיפור, תיאור עיוני, שירים וכדומה) מוקף לרוב בחומרים אחרים שמספקים המחברים, העורכים, המדפיסים והמו"לים, הידוע כ"פאראטקסט". אלמנטים אלה מהווים מסגרת לטקסט הראשי, ויכולים לשנות את הקבלה של הטקסט בידי הציבור, או את הפרשנות שלו. לרוב מצורפים פאראטקסטים לספרים, מכיוון שהם בדרך כלל כוללים כריכה (עם אמנות עליה), כותרת, דפים נלווים הבאים בספר לפני דפי התוכן שלו ואינם חלק מהמספור השוטף (הקדשה, הקדמה), דפים שמופיעים בסוף הספר (הערות שוליים, קולופון) וחומרים רבים אחרים שלא המחבר יצר. החלטות עריכה אחרות יכולות גם הן להיחשב "פאראטקסט", כמו עיצוב או טיפוגרפיה. מושג ה"פאראטקסט" קשור קשר הדוק למושג ההיפוטקסט (אנ'), שהוא טקסט קודם שמשמש מקור לטקסט הנוכחי. למשל, ב"אודיסיאה" של הומרוס ניתן לראות היפוטקסט של "יוליסס" מאת ג'יימס ג'ויס. חוקר הספרות ז'ראר ז'נט (אנ') מגדיר את הפאראטקסט כדברים שמלווים את הטקסט של יצירה שפורסמה, כמו שם המחבר, הכותרת, הקדמה או המבוא, או איורים. זהו לא גבול בלתי עביר, לדבריו, אלא מעין "מפתן של דלת", שמאפשר לקורא להמשיך הלאה או לסוב על עקביו. זהו "אזור שבין טקסט ללא-טקסט", בעל השפעה על הציבור, שיכולה לאפשר קבלת-פנים טובה יותר לטקסט וקריאה רלוונטית יותר בו. במילים אחרות, לדבריו, אלו "שולי הטקסט המודפס, שלמעשה שולטים כל תהליך הקריאה של האדם". לדבריו, ניתן לחלק את הפאראטסקט לשני חלקים: החלק הראשון, פֶּריטקסט (peritext), הוא חלק מהמסמך הכתוב. הוא כולל את שם הטקסט, שמות הפרקים, את ההקדמה, איורים וכיתוביהם, הערות שוליים, הקדשות, איורים; ואֶפּיטקסט (epitext), הכולל מסרים שנמצאים מחוץ לטקסט, כגון ראיונות, הודעות של יח"צ וביקורות בעיתונות. אינטרטקסטואליות טרנסטקסטואליות Genette, Gérard: Seuils. Paris: Éditions du Seuil, 1987. (תורגם בשםParatexts. Thresholds of interpretation, Cambridge: CUP, 1997) Huber, Alexander, Paratexte in der englischen Erzählprosa des 18. Jahrhunderts. (תזה לתואר שנה, בגרמנית). מינכן:ברסיטת מינכן, 1997. דיון ב"קורות טום ג'ונס" מאת הנרי פילינג, ב"מעשה בגיגית" מאת ג'ונתן סוויפט, ובספר "טריסטם שנדי" של לורנס סטרן. Müllerová, Lenka, Reklamní aspekty sekundárních knižních textů v devadesátých letech 20. století (תזה). Collins, Ronald K. L.; Skover, David M. (בפברואר 1992). "Paratexts". Stanford Law Review. 44 (3): 509–552. doi:10.2307/1228974. JSTOR 1228974. {{cite journal}}: (עזרה) Stanitzek, Georg (בספטמבר 2005). "Texts and Paratexts in Media". Critical Inquiry (Submitted manuscript). 32 (1): 27–42. doi:10.1086/498002. {{cite journal}}: (עזרה) יעקבה סצ'רדוטי, טרנסטקסטואליות בשירות הציונות: אידאולוגיה והבניית זהות לאומית בסדרה "מנהרת־הזמן" לגלילה רון־פדר־עמית, גילוי דעת' 10, 2016, עמ' 78 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
פטרבורג העסקית

פטרבורג העסקית (ברוסית: Деловой Петербург) הוא עיתון עסקי יומי שפה הרוסית שיוצא לאור סנקט פטרבורג, רוסיה. העיתון הוקם בשנת 1993 בסנקט פטרבורג והוא מספק חדשות הקשורות לעסקים וכספים בעיר ובפרבריה. העיתון מתפרסם בפורמט צהובון. הבעלים של העיתון הוא קבוצת בוניר. החל משנת 2006 היה אנדריי ארשוב העורך הראשי. מקסים ואסיוקוב מונה לעורך הראשי של העיתון מאז 8 בדצמבר 2011. בשנת 2011 הוכתר על ידי WAN/IFRA כמערכת החדשות הטובה ביותר במדיה החברתית. תפוצת העיתון 2005 הייתה 23,000 עותקים. בשנת 2010 התפוצה של היומון עלתה ל-24,000 עותקים אך בסוף 2011 ירד ל-20,400 עותקים. אתר האינטרנט הרשמי של פטרבורג העסקית פטרבורג העסקית, ברשת החברתית פייסבוק פטרבורג העסקית, ברשת החברתית אקס (טוויטר) פטרבורג העסקית, ביישום טלגרם פטרבורג העסקית, ברשת החברתית אינסטגרם פטרבורג העסקית, ברשת החברתית VK Katja Koikkalainen (באפריל 2006). "Internationalization and growth of business journalism in Russia" (Conference Paper). University of Surrey. נבדק ב-18 בדצמבר 2014. {{cite web}}: (עזרה) "Delovoy Petersburg". Publicitas. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}: (עזרה) Katja Koikkalainen (בדצמבר 2007). "The Local and the International in Russian Business Journalism: Structures and Practices". Europe-Asia Studies. 59 (8). JSTOR 20451455. {{cite journal}}: (עזרה) "Bonnier Business Press ZAO, Russia". Bonnier Business Press. אורכב מ-המקור ב-2016-12-16. נבדק ב-18 בדצמבר 2014. {{cite web}}: (עזרה) Craig Carroll (1 בספטמבר 2010). Corporate Reputation and the News Media: Agenda-setting Within Business News Coverage in Developed, Emerging, and Frontier Markets. Routledge. p. 332. ISBN 978-1-135-25244-1. נבדק ב-18 בדצמבר 2014. {{cite book}}: (עזרה) Nabyla Daidj (30 בספטמבר 2014). Developing Strategic Business Models and Competitive Advantage in the Digital Sector. IGI Global. p. 327. ISBN 978-1-4666-6514-9. נבדק ב-18 בדצמבר 2014. {{cite book}}: (עזרה) "PR Committee meeting with Andrey Ershov, "Delovoy Peterburg" chief editor". American Chamber of Commerce in Russia. 28 ביוני 2006. נבדק ב-18 בדצמבר 2014. {{cite web}}: (עזרה) "New Editor-in-Chief for Delovoy Peterburg". Bonnier Group. 9 בדצמבר 2011. נבדק ב-18 בדצמבר 2014. {{cite web}}: (עזרה) "The 2011 World Young Reader Prizes: About the winners". WAN/IFRA. 27 באוגוסט 2011. אורכב מ-המקור ב-2016-03-04. נבדק ב-10 במרץ 2021. {{cite news}}: (עזרה)
זודיולסטיס

זודיולסטיס (שם מדעי: Zodiolestes) הוא סוג נכחד של טורף ממשפחת הסמוריים, שחי באמריקה הצפונית של המיוקן לפני 23.2 עד 16 מיליון שנה מזמננו. במראהו הוא דמה לגרגרן, והוא השתייך לתת-המשפחה הקדומה Oligobuninae, בה נכלל גם המגליקטיס הענקי. המאובנים שלו התגלו בפלורידה, נברסקה ובוויומינג. סוג זה תואר ב-1942 בידי החוקר "E. S. Riggs" אשר ראה בו סוג קרוב לפרומרטס (Promartes). במקור הם שויכו למשפחת הראקוניים, אך בהמשך הופרדו למשפחת הסמוריים. הם חיו לאורך מרכז ארצות הברית, כנראה באזורי הפרריה הקדומה. הסוג כלל שני מינים: Zodiolestes daimonelixensis ו-Zodiolestes freundi. ממצאיו של הסמור גילו שהוא ניזון ממיני מכרסמים מתחפרים, כגון הבונה הקדום פלאוקסטור, שחי במחילות דמויות סליל. טורף זה חי בדומה למין חמוס שחור-רגל, אשר נוהג לארוב לנובחניות כלביות במחילתם ולטרוף אותם בהפתעה בפתחיהם. מאובנים שנמצאו מראים שהטורף וטרפו נקברו יחד במגורי הבונה. זודיולסטיס, באתר GBIF (באנגלית)
אמיר אשל (קצין שריון)

אמיר אשל הוא קצין צה"ל בדרגת אלוף-משנה אשר פיקד בעבר על חטיבה 600. התגייס לקורס טיס, שובץ למגמת נווטים במטוסי תובלה. אחרי שחתם ויתור עבר לשירות בחיל השריון, כמו אביו ששימש כמפקד אוגדה בחיל. עבר קורס מפקדי טנקים וקורס קציני שריון. שימש מפקד מחלקה ומפקד פלוגה, ולאחר מכן יצא ללימודים בפו"ם. בשנים 1999–2001 פיקד על גדוד 75 בחטיבה 7. ב-2005 מונה למפקד חטיבה 600 בדרגת אלוף-משנה וכיהן בתפקידו עד שנת 2009. לאחר מכן כיהן כראש תורת חיל השריון וקצין האג"ם של פיקוד העורף. באוגוסט 2013 מונה לנספח צה"ל בסין. אשל הוא בוגר המכללה לביטחון לאומי. אביו, יצחק אשל, היה תת-אלוף בצה"ל. דודו הוא אלוף-משנה במילואים אמנון אשל, שהיה מפקד חטיבה 7 במלחמת לבנון השנייה. כיום עוסק אמיר אשל בתעשיות הביטחוניות. נשוי ליעל ואב לשלושה. אמיר אשל, בדרך לקיפאון בתמרון מערכות גיליון 434, דצמבר 2010, עמ' 16 - 25 היערכות לחירום סין – ישראל, באתר משרד הבריאות, ‏24 בנובמבר 2013 לילך שובל, מפקד סיירת מטכ"ל ייצא ללמוד בחו"ל; מחליפו: סא"ל ש', באתר ישראל היום, 25 בדצמבר 2012 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
רומיאו ויוליה (סרט, 1900)

רומיאו ויוליה (בצרפתית: Roméo et Juliette) הוא סרט צרפתי משנת 1900, עיבוד למחזה "רומיאו ויוליה" מאת ויליאם שייקספיר. במאי הסרט היה קלמאן מוריס. בסרט מושמעת אריה מתוך האופרה "רומיאו ויוליה" מאת שארל גונו, בביצוע זמר הטנור אמיליו קוסירה. הוא נחשב לעיבוד הקולנועי הראשון של המחזה השייקספירי. חברת Phono-Cinéma-Théâtre הפיקה את הסרט, שהקרנת הבכורה שלו הייתה בתערוכה של פריז משנת 1900. זה היה בין הסרטים הראשונים שהוקרנו עם סינכרון קול. ההקלטה של הקול נעשתה בליאורטוגראף על גבי צילינדר צלופן. בצילומי הסרט השחקנים צולמו כשהם מתאמים את השפתיים לפי ההקלטה. בהקרנת הסרט הושמעה ההקלטה, והמקרין התאים את מהירות המקרן לפי הקולות שנשמעו. קוסירה היה אחד מ-18 הידוענים המשתתפים ביצירות של Phono-Cinéma-Théâtre, שהועלו בתערוכה העולמית של פריז משנת 1900. מחזה שייקספירי נוסף שהוצג היה "Le Duel d'Hamlet" עם שרה ברנאר בתפקיד המלט, העיבוד הקולנועי הראשון של המחזה "המלט". אחד הסרטים הידועים שהוצגו בתערוכה היה עיבוד למחזה "סיראנו דה ברז'ראק" מאת אדמון רוסטאן, אף הוא בבימויו של מוריס. "רומיאו ויוליה", במסד הנתונים הקולנועיים IMDb (באנגלית) "רומיאו ויוליה", במסד הנתונים הקולנועיים KinoPoisk (ברוסית) Abel, Richard (2005). Encyclopedia of Early Cinema. Taylor & Francis. p. 489. ISBN 9780415234405. Ball, Robert Hamilton (2013). "The Beginnings of Shakespeare Film 1899–1907". Shakespeare on Silent Film: A Strange Eventful History. Routledge Library Editions: Film and Literature. Vol. 1. Routledge. pp. 21–37. ISBN 9781134980840.